Source: https://www.pam.fi/wiki/kysymyksia-ja-vastauksia-tyotaisteluista.html
Timestamp: 2018-07-21 23:17:26+00:00
Document Index: 8282835

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kysymyksiä ja vastauksia työtaisteluista - Palvelualojen ammattiliitto PAM
Etusivu / Wiki / Kysymyksiä ja vastauksia työtaisteluista
Muokattu: 22.01.2018 - 11:07
Avainsanat: Sopimusneuvottelut, Edunvalvonta, Työehdot
Kysymyksiä ja vastauksia työtaisteluista
Tarvitseeko lakkoon osallistumisesta ilmoittaa esimiehelle?
Ei tarvitse. Lakkoon osallistumiseen on työntekijällä laillinen oikeus. Työriitojen sovittelusta annetussa laissa (1962/420, 7 § mukaan) edellytetään, että työnseisauksesta tai sen laajentamisesta tulee kirjallisesti ilmoittaa viimeistään kahta viikkoa ennen valtakunnansovittelijan toimistoon sekä vastapuolelle. Tämän ilmoituksen toimittaa liitto. Työntekijöiden ei tarvitse enää ilmoittaa lakosta työnantajalle.
Pitääkö liittoon ilmoittaa osallistuvansa lakkoon?
Saadaksesi lakkoavustuksen sinun pitää ilmoittautua PAMin ohjeiden mukaisesti PAMiin. Lakkoavustuksia maksetaan liittoon kuuluville jäsenille ja maksamisen edellytyksenä on lakkoon ilmoittautuminen. Lopettamistyöt tehdään asiallisesti huolehtien ovien lukituksesta ja muista normaalistikin tehtävistä päättämistöistä.
Milloin ilmoittaudun lakkoon?
Voit ilmoittautua lakkoon aikaisintaan ensimmäisen lakkopäivänä sähköisellä lomakkeella, joka on samalla lakkoavustushakemus.
Miten saan lakkoavustusta ja paljonko se on?
Lakkoavustus maksetaan vain liittoon kuuluville työntekijöille. Jäsenmaksut pitää olla maksettu, jotta lakkoavustus voidaan maksaa. Maksamisen edellytys on, että ilmoittaudut lakkoon ensimmäisenä lakkopäivänä kulloinkin ilmoitetulla tavalla.
Saanko palkkaa lakon aikana?
Lakon ajalta ei makseta palkkaa. Erääntyneet työsuhteesta johtuvat palkka- yms. saatavat maksetaan kuitenkin lakon aikana normaaleina palkanmaksupäivinä. Työntekijällä ei ole lakkopäiviltä oikeutta myöskään työnantajan kustantamiin luontaisetuihin kuten lounaisseteleihin.
Voiko työnantaja purkaa työsuhteeni työtaistelun aikana?
Työnantaja uhkailee tuntien vähenemisellä, jos menen lakkoon. Mitä pitäisi tehdä?
Lakko on laillinen ja siihen on jokaisella laillinen oikeus osallistua. Rikoslaki kieltää työnsyrjinnän eli lakkoon osallistumisen vuoksi ei saa asettaa työntekijöitä eriarvoiseen asemaan. Ota yhteyttä omaan luottamusmieheen tai PAMin aluetoimistoon, jos työnantajasi sinua uhkailee.
Jokainen uhkaus otetaan vakavasti ja selvitetään. Älä jää asian kanssa yksin. PAMin johtoryhmällä on myös valtuudet päättää saarrosta tai boikotista sellaista yritystä kohtaan, joka värvää tilapäistä/ulkopuolista työvoimaa lakon ajaksi, painostaa työntekijöitä tulemaan lakon aikana töihin, muuttaa ennalta ilmoitettuja työvuoroja lakon vuoksi, uhkaa asettaa työntekijät eriarvoiseen asemaan sen mukaan osallistuuko lakkoon vai ei.
Miten lakko vaikuttaa vuosilomaani?
Lakon alkaminen ei keskeytä jo aloitettua vuosilomaa. Työnantajan on maksettava lomapalkka ja lomaraha normaalisti ennen loman alkamista. Jos lakko alkaa ennen sovittua vuosilomaa, on työntekijä lakossa ja loma siirtyy. Jos lakko ja ennalta ilmoitettu loma alkavat samana päivänä, työntekijä on vuosilomalla, sillä vuosiloma alkaa kello 00.00 ja lakko vasta tämän jälkeen (eli silloin kun työvuoro alkaisi).
Mikä on lakkotoimikunta?
Aluelakkotoimikunta hoitaa tietyn alueen lakkoon liittyviä tehtäviä. Tällaisia tehtäviä ovat mm.yhteydenpito lakossa olevien toimipaikkojen luottamusmiehiin ja yhdyshenkilöihin.
Mitä lakkovahti tekee?
Voinko minä ryhtyä lakkovahdiksi? Miten?
Kyllä voit ja se onkin suotavaa. Lakkovahtina voit olla passissa myös sellaisen lakossa olevan toimipisteen ulkopuolella, jossa et itse ole työssä. Lakkovahdiksi voit ilmoittautua oman aluetoimiston sähköpostiosoitteeseen. Vahtivuorot järjestetään etukäteen ja vuorojen pituudet sovitaan työpaikan työaikojen ja olosuhteiden mukaan. Lakkovahdeilla on aina mukanaan PAMin tunnus.
Mikä on työtaisteluluotto?
Työtaisteluluotto on pankin myöntämä luotto. PAMin jäsenille työtaisteluluottoa voivat myöntää Sampo Pankki, Nordea ja Osuuspankki. Lisätietoja saat näistä pankeista. Monilla ammattiosastoilla on sopimuksia lakkolainoista paikallisten pankkien kanssa, kysy asiaa myös ammattiosastosi toimihenkilöiltä.
Jos sairastun ennen lakon alkua?
Jos sairastut ennen lakon alkamista, sinulle on maksettava sairausajan palkkaa myös lakon ajalta. Toimita työnantajalle välittömästi lääkärintodistukset ja tieto tervehtymisestäsi, vaikka liitytkin lakkoon sairausajan päättyessä. Jos taas työntekijä sairastuu ryhdyttyään lakkoon, hänelle ei oikeuskäytännön mukaan tarvitse maksaa sairausajan palkkaa lakkopäiviltä. Sen sijaan hänellä on oikeus sairausvakuutuksen päivärahaan.
Vaikuttaako lakko työttömyysturvaan?
Kun työttömyys on alkanut ennen lakkoa, lakko ei vaikuta työttömyyspäivärahan maksamiseen. Lakko ei myöskään vaikuta työttömyyspäivärahan maksamiseen lomautustilanteessa, jos lomautusilmoitus on annettu ennen lakkovaroitusta ja lomautus alkaa ennen lakon alkamista.
Voinko osallistua lakon aikana koulutukseen?
Mikäli kyseessä on työpaikan ulkopuolella tapahtuva koulutus, voit siihen osallistua.
Jos lakko on lyhytaikainen, noudatetaan lakon päättymisen jälkeen töihin palattaessa ennalta laadittua työtuntiluetteloa, muutoin toimitaan lopettamissopimuksen mukaan. Lakon lopettamissopimuksella sovitaan toimet ja ehdot, joilla lakko lopetetaan.
Lakkoavustus, työtaisteluavustus
» Työskentelylämpötilat